Andecha Astur califica de desastre’l llabor d’Adif na llínia Llaviana-Xixón y a Barbón de consentior
#000000
Disiximos que la Ministra Tresportes aconceye n’Asturies con Barbón p’afitar un Plan Estratéxicu del Tresporte Ferroviariu n’Asturies, qu’incluya l’apertura negociaciones p’asumir les tresferencies nesta materia
#000001
Andecha Astur ye l’únicu partíu que presentó entrugues nel Congresu al Gobiernu español pola crisis de los trenes XXL de l’antigua FEVE. Porque considera que’l ferrocarril, y en concreto’l proyeutu l’Asturtren, tien de ser l’exe de la política de tresportes públicos n’Asturies.
#000002
Asina esmolecíos, Andecha Astur tien la obligación de calificar comu desastre’l llabor qu’Adif ta faciendo p’ameyorar la llínia Llaviana-Xixón. Y el papel de testigu mudu que xuega’l presidente Adrián Barbón, fae d’él un claru consentior de les chapuces d’Adif. El Gobiernu asturianu tien de camudar la so actitú de calláu obediente énte Madrid por iniciatives polítiques urxentes que defendan los intereses de los viaxeros asturianos.
#000003
Hai qu’analizar si’l tresporte alternativu ye suficiente, eficaz y nun ta recortando los drechos de los usuarios a un tresporte de calidá que satisfaga les sos necesidaes.
Ye una vergoña que les obres se retrasen entá más porque Adif nun ye quién a dotar les obres y los materiales de les midíes de seguranza que son mester, permitiendo asina que se-y causen daños y se roben materiales por valor de 170.000 €.
Nun tien un pase la falta planificación d’Adif, qu’agora tamién va retrasar la obra porque nun ye quién a asegurar l’abastecimientu puntual de materiales necesarios.
Les obres tán inorando la necesidá y el compromisu de soterrar les víes al so pasu per Llangréu. Y, lo que ye más kafkiano entá, porque la propia Adif valoró mal la intensidá de les obres de reforma que son necesaries en dalgunos tramos.
#000004
Amosamos la nuesa solidaridá col vecindariu afeutáu por esti desastre de planificación y execución de les obres. Y proponemos al Gobiernu asturianu que, pa solucionar el conxuntu de graves problemes qu’afeuten n’Asturies el tresporte ferroviariu, acuda a Asturies la Ministra Tresportes y entamen dambes alministraciones el diseñu d’un Plan Estratéxicu del Tresporte ferroviariu n’Asturies, qu’incluya l’apertura negociaciones pa que’l Gobiernu asturianu puea asumir n’esclusiva tresferencies efeutives nesta materia.
#000005
60 propuestes de política xeneral y compensatoria pa l’Asturies periférica
#000007
Guarda mi nombre, correo electrónico y web en este navegador para la próxima vez que comente.
#000010
Iniciativa d’Andecha Astur pola fauna marina asturiana
#000012
Propuestes escontra la precariedá pal futuro D'Asturies
#000015